Oikeusministeriö	
Lainvalmisteluosasto	
PL 25	
00023 VALTIONEUVOSTO	

Viite: Lausuntopyyntönne 2.6.2008
          OM 16/41/2007
          OM014:00/2008

Asia: Lausunto perheen sisäistä adoptiota 
         rekisteröidyn parin perheessä koskevasta
         työryhmämietinnöstä

Työryhmä ehdottaa, että rekisteröidyn parisuhteen osapuoli saisi mahdollisuuden adoptoida parisuhteen toisen osapuolen lapsen ja lasta pidettäisiin tämän jälkeen parin yhteisenä lapsena. Helsingin käräjäoikeus pitää ehdotusta perusteltuna lapsien yhdenvertainen lainsäädännöllinen asema huomioon ottaen. 

Käräjäoikeudella ei ole huomautettavaa ehdotuksen yksityiskohdista.

Työryhmä on pohtinut siirtymäsäännöksen sisältöä ja ollut asiasta erimielinen. Työryhmän enemmistö on perustellut lakimuutoksen voimaantuloa ilman takautuvaa vaikutusta nykyisellä avioparien kohdalla sovellettavalla oikeuskäytännöllä sekä uuden ja eronneen parisuhdekumppanin kilpailuasetelmalla. Kun käräjäoikeus aina hyväksyy ottolapsisuhteen lapsen etua silmällä pitäen, ei tällaisille käytännön elämässä hankaluuksia tuottaville perusteluille jo laki säätäessä välttämättä tulisi panna painoarvoa. Tämän vuoksi käräjäoikeus puoltaa vähemmistön kantaa, että 2-3 vuoden siirtymävaiheessa olisi mahdollista hakea adoptioita huolimatta jo tapahtuneesta parisuhde-erosta. Kysymykseen tuleva joukko olisi varsin rajoitettu, koska parisuhdelaki on ollut voimassa vasta 1.3.2002 lukien.

Laamanni		Eero Takkunen